paragraph_text: Predsokratovska filozofija pojam je kojim se označava grčka filozofska misao koja se razvijala u antičkoj filozofiji prije Sokrata, kao i ona koja se razvijala za njegova života ali na temelju mišljenja i zaključaka koji su bili izvedeni prije Sokratovog stupanja na povijesnu scenu.<ref>Presocratic Philosophy, Stanford Encyclopedia of Philosophy, 2007 Često je teško slijediti argumentaciju koju su različiti predsokratovski filozofi nudili kao dokaz za svoja gledišta zbog toga što njihova originalna djela, kojih je bilo mnogo, nisu sačuvana, već raspolažemo samo fragmentima i citatima kasnijih filozofa i povjesničara. S predsokratovcima počinje grčka i europska filozofija u pravom smislu riječi: oni su odbacili ranije mitološke špekulacije i interpretacije stvarnosti i krenuli u potragu za racionalnim objašnjenjima.<ref>Eduard Feller, Outlines of the History of Greek Philosophy (1955.), str. 323.<ref>John Freely, Before Galileo: The Birth of Modern Science in Medieval Europe (2012.) Mnogi od njih postavili su sebi sljedeća pitanja: